REPUBLIKA HRVATSKA

LIČKO-SENJSKA ŽUPANIJA

SREDNJA ŠKOLA

PAVLA RITTERA VITEZOVIĆA U SENJU

Vjenceslava Novaka 2, 53270 Senj

Tel.: 053/881-011

e-mail: [ured@ss-prvitezovica-senj.skole.hr](mailto:ured@ss-prvitezovica-senj.skole.hr)

KLASA: 112-02/25-01/03

URBROJ: 2125-38-01-25-01

Senj, 6. kolovoza 2025.

Srednja škola Pavla Rittera Vitezovića u Senju temeljem članka 99. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 155/23, 156/23), članka 21. i 23. Zakona o osobnoj asistenciji (NN 71/23) i članka 3. Pravilnika o pomoćnicima u nastavi i stručnim komunikacijskim posrednicima (NN 85/24) objavljuje

**JAVNI NATJEČAJ**

**za zapošljavanje (m/ž) pomoćnika u nastavi**

**za učenika s teškoćama u razvoju u Srednjoj školi Pavla Rittera Vitezovića u Senju**

**u školskoj godini 2025./2026.**

I.

Natječaj se raspisuje za izbor pomoćnika u nastavi za učenika s teškoćama u razvoju na određeno vrijeme, temeljem Projekta “Zajedno za budućnost“, SF.2.4.06.06.0033, čiji je nositelj Ličko-senjska županija.

II.

Mjesto rada: Srednja škola Pavla Rittera Vitezovića u Senju, Vjenceslava Novaka 2, 53270 Senj.

Natječaj se raspisuje za izbor pomoćnika u nastavi za učenika s teškoćama u razvoju na određeno vrijeme do kraja školske godine 2025./2026., odnosno do 31. kolovoza 2026. godine, sukladno članku 3. Pravilnika o pomoćnicima u nastavi i stručnim komunikacijskim posrednicima.

III.

Broj traženih kandidata:

* pomoćnik u nastavi za učenika s teškoćama u razvoju, na određeno nepuno radno vrijeme za 37 sati tjedno (37/40), 1 izvršitelj (m/ž)

IV.

Uvjeti sukladno članku 21. i 23. Zakona o osobnoj asistenciji:

- Pomoćnik u nastavi mora biti punoljetna zdravstveno sposobna osoba koja ima završen program obrazovanja odraslih (osposobljavanja) za pomoćnika u nastavi minimalno 250 sati i najmanje razinu obrazovanja 4.2 HKO-a;

- Pomoćnik u nastavi ne može pružati potporu tijekom odgojno-obrazovnog procesa svom članu obitelji, osim kada na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju;

- ne smije protiv njega biti pokrenut kazneni postupak niti smije biti pravomoćno osuđen za neko od kaznenih djela koje Zakon o odgoju i obrazovanju u osnovnoj i srednjoj školi i Zakon o osobnoj asistenciji propisuju kao zapreku za zasnivanje radnog odnosa.

Iznimno, kandidat za pomoćnika u nastavi može biti osoba koja ne ispunjava uvjet završenog programa obrazovanja odraslih (osposobljavanja) za pomoćnika u nastavi 250 sati, kod nedostatka kadra, a uzimajući u obzir potrebe učenika uz uvjet da će istu edukaciju obaviti.

Iznimno kandidat za pomoćnika u nastavi može biti osoba koja ne ispunjava uvjet završene najmanje razine obrazovanja 4.2 HKO-a iz stavka (1) ove točke, ali ima završenu najmanje razinu obrazovanja 4.1 HKO-a i ima završen program obrazovanja odraslih (osposobljavanja) za pomoćnika u nastavi, ako na području Ličko-senjske županije nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

V.

Izrazi koji se u ovom Natječaju koriste za osobe u muškom rodu su neutralni i odnose se na muške i ženske osobe.

VI.

Uz vlastoručno potpisanu prijavu na Natječaj, kandidati su dužni priložiti sljedeću dokumentaciju u neovjerenom presliku:

* životopis
* dokaz o državljanstvu
* dokaza o vrsti i razini obrazovanja - završeno najmanje četverogodišnje srednjoškolsko obrazovanje
* dokaz o završenoj edukaciji za pomoćnika u nastavi
* dokaz o prebivalištu (preslika osobne iskaznice)
* uvjerenje nadležnog suda da nije pod istragom i da se protiv kandidata ne vodi kazneni postupak glede zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi, ne starije od dana objave Natječaja (izvornik ili e-izvadak)
* elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje iz područja radnih odnosa
* kontakt, e-mail adresa.

VII.

Rok za podnošenje prijava je osam (8) dana od dana objave ovog Natječaja.

VIII.

Kandidatom u natječajnom postupku smatra se osoba koja je podnijela pravodobnu i potpunu prijavu te ispunjava formalne uvjete Natječaja. Nepotpune i nepravodobne prijave neće se razmatrati.

IX.

Za kandidate prijavljene na Natječaj koji ispunjavaju formalne uvjete Natječaja i čije su prijave pravovremene i potpune provest će se jedan ili više načina vrednovanja u skladu s Pravilnikom o načinu i postupku zapošljavanja u Srednjoj školi Pavla Rittera Vitezovića u Senju.

Način vrednovanja kandidata, mjesto i vrijeme održavanja vrednovanja i postignuti rezultati kandidata objavit će se na web stranici Škole.

O rezultatima Natječaja kandidati će biti obaviješteni na web stranici Škole u roku 15 dana od dana odabira kandidata. U slučaju sudjelovanja kandidata s pravom prednosti pri zapošljavanju, Škola obavijest o odabiru kandidata dostavlja poštom svim kandidatima.

X.

Kandidat koji ostvaruje pravo prednosti pri zapošljavanju prema posebnim zakonima dužan je u prijavi na Natječaj pozvati se na to pravo, odnosno uz prijavu priložiti sve propisane dokaze prema posebnom zakonu i ima prednost u odnosu na ostale kandidate pod jednakim uvjetima.

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21, 156/23), članku 48.f Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (NN 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Kandidati koji ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji, uz prijavu na Natječaj, dužni su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji. Poveznica na mrežnu stranicu Ministarstva hrvatskih branitelja s popisom dokaza potrebnih za ostvarivanje prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidati koji ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata, uz prijavu na Natječaj, dužni su u prijavi na Natječaj pozvati se na to pravo i uz prijavu dostaviti dokaze iz stavka 1. članka 49. Zakona o civilnim stradalnicima iz Domovinskog rata. Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapošljavanju-%20Zakon%20o%20civilnim%20stradalnicima%20iz%20DR.pdf>

XI.

Sukladno čl. 13. stavku 3. Zakona o ravnopravnosti spolova (NN 82/08 i 69/17), na Natječaj se mogu javiti osobe oba spola.

XII.

Prijave na Natječaj s potrebnom dokumentacijom dostavljaju se u zatvorenoj omotnici osobno ili poštom na adresu: Srednja škola Pavla Rittera Vitezovića u Senju, Vjenceslava Novaka 2, 53270 Senj, s naznakom *„Natječaj za pomoćnika u nastavi, NE OTVARAJ“*, u roku 8 dana od dana objave Natječaja.

XIII.

Podnošenjem prijave na Natječaj, kandidati daju izričitu suglasnost da školska ustanova može prikupljati, koristiti i dalje obrađivati njihove podatke u svrhu provedbe predmetnog natječajnog postupka, sukladno važećim propisima o zaštiti osobnih podataka. Svi osobni podaci iz prijava kandidata prikupljaju se i obrađuju isključivo u svrhu provedbe Natječaja, a kandidati podnošenjem prijave pristaju na navedeno u skladu s Uredbom o zaštiti osobnih podataka.

XIV.

Natječaj je objavljen 6. kolovoza 2025. godine na službenoj mrežnoj stranici i oglasnoj ploči Srednje škole Pavla Rittera Vitezovića u Senju te na mrežnoj stranici Hrvatskog zavoda za zapošljavanje, a otvoren je do 14. kolovoza 2025.

RAVNATELJICA

Danijela Vukelić, dipl. oec.